# OBRAZLOŽENJE POLUGODIŠNJEG IZVRŠENJA

# FINANCIJSKOG PLANA OD 01.01.2025. – 30.06.2025. godine

# UVODNI DIO

# Proračunski korisnik: Dječji vrtić Bajka Zagreb, Zorkovačka 8

**Šifra županije**: 21

**Šifra Grada**: 133

**Šifra djelatnosti**:8510

# Sažetak djelokruga rada: Odgoj i obrazovanje djece ranog i predškolskog uzrasta te zdravstvena zaštita, prehrana i socijalna skrb u sklopu osnovne djelatnosti, uz suglasnost Grada Zagreba, Gradskog ureda za obrazovanje, sport i mlade, vrtić provodi redoviti program na pet lokacija u 44 odgojne skupine.

# OBRAZLOŽENJE PROGRAMA (AKTIVNOSTI/PROJEKATA)

Proračunski korisnik provodi sljedeći program:

# Program: 2109 DJELATNOST USTANOVA PREDŠKOLSKOG ODGOJA

# Zakonske i druge podloge za provedbu programa: Zakon o predškolskom odgoju i obrazovanju (Narodne novine, br. 10/97, 107/07, 94/13 i 98/19,57/22)

# Program javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba

**Vrsta programa:** Redoviti program

# Ciljevi programa:

Razvijati standard djelatnosti predškolskog odgoja u cilju zaštite i prava djece i roditelja/skrbnika te prava i obveze radnika u gradskim dječjim vrtićima kao temeljnim nositeljima provedbe gradskog programa javnih potreba.

- Osigurati svakom djetetu jednu godinu prije polaska u osnovnu školu uključivanje u obvezni program predškole, a za djecu s teškoćama u razvoju, djecu pripadnike romske nacionalne manjine, djecu pripadnike drugih nacionalnih manjina i djecu kojima hrvatski jezik nije materinski jezik dvije godine prije polaska u osnovnu školu. Cilj programa predškole je osigurati optimalne uvjete za unaprjeđivanje vještina, navika i kompetencija djeteta, koje će mu pomoći u prilagodbi na nove uvjete života, rasta i razvoja u školskom okruženju.

- Stvarati uvjete za širenje vrsta programa za djecu s teškoćama u razvoju i darovitu djecu, djecu pripadnike nacionalnih manjina, drugu potrebitu djecu (npr. djeca azilanata), te uvoditi i provoditi druge programe ovisno o potrebama i interesu djece i roditelja/skrbnika.

- Unaprjeđivati sustav ranog otkrivanja i uključivanja darovite djece predškolske dobi i djece s teškoćama u razvoju, te sustav potpore inkluzivnom odgoju i obrazovanju djece s posebnim odgojno-obrazovnim potrebama.

- Stvarati uvjete za kvalitetno poticanje razvojnih potreba djece održavanjem postignutog standarda broja i vrste stručnih radnika i zapošljavanjem novih odgojitelja, dodatnih odgojitelja, stručnih suradnika, pomagača (prema vrsti teškoća) te uključivanjem drugih potrebnih stručnjaka.

- Poticati stručno usavršavanje odgojitelja, stručnih suradnika i drugih radnika ovisno o njihovim interesima i potrebama programa dječjeg vrtića, s ciljem unaprjeđivanja kvalitete i diferencijacije programa.

 - Osigurati nastavak provođenja pravilne prehrane djece s ciljem standardizacije, ujednačavanja i povećavanja kvalitete prehrane u svim gradskim dječjim vrtićima, transparentnost u odnosu na roditelje/skrbnike i društveno okruženje te razvoj pravilnih prehrambenih navika djece od najranije dobi.

- Razvijati i provoditi mjere za unaprjeđivanje kvalitete upravljanja gradskim dječjim vrtićima s ciljem optimalnog korištenja postojećih resursa i racionalnog trošenja proračunskih sredstava i daljnjeg razvoja djelatnosti.

- Obogaćivati i kontinuirano stvarati primjereno odgojno-obrazovno okruženje (unutarnje i vanjsko) u kojem će djeca ostvarivati interakcije, konstruirati individualno i su-konstruirati zajedničko znanje s vršnjacima i odraslima.

- Podržavati programe drugih ustanova i udruga koje provode programe za djecu pripadnike nacionalnih manjina, djecu iz socijalno depriviranih obitelji, djecu s teškoćama u razvoju, i druge programe za djecu rane i predškolske dobi verificirane od strane Ministarstva znanosti i obrazovanja.

**Način realizacije:**

1. **Oblici rada:** rad u parovima, individualni rad, zajednički rad u odgojnoj skupini, rad u manjim skupinama
2. **Metode rada:** proučavanje, istraživanja, otkrivanja, manipuliranja, promatranja, demonstracije, verbalne metode, pokazivanja, igra i sl.

**Korisnici i primatelji usluga:**

1. **Direktni:** djeca ranog i predškolskog uzrasta
2. **Indirektni:** roditelji, odgojitelji i dr.
3. **SAŽETAK RAČUNA PRIHODA I RASHODA NA DAN 30.06.2025.**

Planirani prihodi i rashodi za proračunsku 2025. godinu iznose 6.044.100,00 eur.

|  |  |  |  |
| --- | --- | --- | --- |
| Opis | Plan za proračunsku godinu | Izvršenje 30.06.2025. godine | Index |
| SVEUKUPNI PRIHODI | 6.044.100,00 | 2.996.001,56 | 49,57% |
| SVEUKUPNI RASHODI | 6.044.100,00 | 3.087.549,12 | 51,08% |

1. **OBRAZLOŽENJE IZVRŠENJA PLANA, OSTVARENJA PRIHODA I PRIMITAKA, RASHODA I IZDATAKA IZ REDOVNE AKTIVNOSTI A 210901 REDOVNA DJELATNOST PRORAČUNSKIH KORISNIKA**

Proračunski korisnik Dječji vrtić Bajka ostvaruje prihode kroz različite izvore financiranja, te sukladno tome ostvarenim prihodima izvršava i planirane rashode po istim izvorima:

* Opći prihodi i primici (izvor 1.1)

Prihodi iz Proračuna Grada Zagreba, materijalni i financijski rashodi, te rashodi za nabavu nefinancijske imovine planirani su prema dostavljenim limitima GUOSM

* Vlastiti prihodi (izvor 3.1)

Prihodi koje Dječji vrtić Bajka ostvaruje obavljanjem poslova na tržištu, a odnose se na prihode od provedbe verificiranih i od strane Osnivača odobrenih posebnih cjelodnevnih i kraćih programa, te davanja u najam prostora vanjskim korisnicima.

* Ostali prihodi za posebne namjene (izvor 4.3)

Prihodi za posebne namjene odnose se na uplate roditelja za redovni program čiji je iznos utvrđen od nadležnog GUOSM, te naknada štete s osnova osiguranja i prihoda za prethodne preglede djelatnika koja refundira HZZO.

* Pomoći iz drugih Proračuna (izvor 5.2)

Sredstva iz Državnog proračuna doznačena Ustanovama preko Osnivača odnose se na sredstva za sufinanciranje obveznog programa predškole i programa za djecu s teškoćama u razvoju, te od 2024. godine Ustanovama su osigurana sredstva iz Državnog proračuna za Fiskalnu održivost Ustanova Jedinica lokalnih i regionalnih samouprava, a namijenjena su za kapitalna ulaganja opremanja Ustanova.

* Donacije (izvor 6.1)

Sredstva dobivena od donacija pravnih i fizičkih osoba izvan Općeg Proračuna.

* 1. **PRIHODI POSLOVANJA**

Tekuće pomoći iz Proračuna unutar Općeg Proračuna planirane su u iznosu od 51.700,00 eur, ostvarene su u iznosu od 4.287,80 eur što je 8,29% izvršenja plana. Odstupanje od plana rezultat je planiranih sredstava od strane nadležnog GUOSM, a čiji prihod nije realiziran u 2025. godini, te planiranih sredstava iz Državnog proračuna za sufinanciranje obveznog programa koja nisu doznačena Ustanovi u prvoj polovici 2025. godine.

Ostali nespomenuti prihodi, te prihodi po posebnim propisima su prihodi od uplata roditelja za redovni program, naknade s osnova osiguranja, te sredstva od HZZO-a za prethodne preglede djelatnika.

Planirani su prihodi u iznosu od 398.000,00 eur, a ostvareni u iznosu 254.537,60 eur što je 63,95% izvršenje plana. Nesrazmjer planiranih sredstava limitiranih od strane nadležnog GUOSM i stvarne realizacije na poziciji prihoda od uplate roditelja za redovni program.

Prihodi od pruženih usluga za provedbu posebnih i kraćih programa, te iznajmljivanja prostora vanjskim korisnicima planirani su u iznosu 117.000,00 eur, a ostvareni su u iznosu 71.768,72 eur što je 61,34 % izvršenja plana.

Prihodi iz nadležnog Proračuna planirani su u iznosu 5.476.400,00 eur, a izvršeni u iznosu 2.665.379,81 eur što je 48,67% od planiranog. Razlika se odnosi na prihod za plaću i materijalna prava djelatnika i naknadu članovima Upravnog vijeća, te prihod za materijalne rashode za 06/2025. koji nisu uplaćeni Ustanovi do kraja izvještajnog razdoblja.

Ostali prihodi planirani su u iznosu 1.000,00 eur, a izvršeni u iznosu 27,63 eur što je 2,76% od planiranog.

* 1. **RASHODI POSLOVANJA**

Rashodi za zaposlene planirani su u iznosu 5.120.300,00 eur, a izvršeni u iznosu 2.663.731,40 eur što predstavlja izvršenje od 52,02%. Sredstva su osigurana u skladu s Kolektivnim ugovorom i to za strukturu i broj radnika sukladno gradskim normativima.

Materijalni rashodi planirani su u iznosu 871.800,00 eur, a izvršeni u iznosu 413.293,62 eur što je 47,41%. U strukturi materijalnih rashoda za promatrano razdoblje su rashodi za naknade zaposlenicima za prijevoz u skladu s Kolektivnim ugovorom, rashodi na materijal i energiju, ostale usluge, naknade i ostale nespomenute rashode poslovanja.

Financijski rashodi planirani su u iznosu od 1.800,00 eur, a izvršeni u iznosu 1.050,70 eur što je 58,37% realizacije.

Rashodi za nabavu nefinancijske imovine planirani su u iznosu 50.200,00 eur, a izvršeni u iznosu od 9.473,40 što je 18,87% .

**2.3 KRATKI PRIKAZ POKAZATELJA POSLOVANJA**

|  |  |
| --- | --- |
| Ukupni prihodi i primici | 2.996.001,56 |
| Ukupni rashodi i izdaci | 3.087.549,12 |
| Manjak prihoda prenesen iz 2024. | -249.100,03 |
| Ukupni manjak prihoda za naredno razdoblje 30.06.2025. | -340.647,59 |

Manjak u naravi predstavlja metodološki manjak poslovanja koji je pokriven tijekom srpnja 2025. godine doznakom sredstava za plaću 06/2025., naknade materijalnih prava djelatnicima i naknadu za rad Upravnog vijeća za 06/2025. te materijalne rashode za 06/2025. i refundacija naknade štete od HOK osiguranja.

**2.4 FINANCIJSKI REZULTAT PO IZVORIMA FINANCIRANJA**

|  |  |
| --- | --- |
| IZVOR FINANCIRANJA 111 PRORAČUN | Manjak prihoda poslovanja -387.525,22 |
| IZVOR FINANCIRANJA 311 VLASTITI PRIHODI | Višak prihoda poslovanja 50.756,69 |
| IZVOR FINANCIRANJA 431 PRIHODI NA IME ŠTETE | Manjak prihoda poslovanja -4.879,06 |
| IZVOR FINANCIRANJA 611 DONACIJE | Višak prihoda poslovanja 1.000,00 |

1. **STANJE NENAPLAĆENIH POTRAŽIVANJA**

 Nenaplaćena potraživanja iznose 3.509,47 eur

1. **STANJE NEPODMIRENIH DOSPJELIH OBVEZA**

Nema nepodmirenih dospjelih obveza

1. **STANJE POTENCIJALNIH OBVEZA PO OSNOVI SUDSKIH POSTUPAKA**

Proračunski korisnik Dječji vrtić Bajka nema zaduživanja ni potencijalnih obveza po osnovi sudskih postupaka.

1. **STANJE ŽIRO RAČUNA 30.06.2025.**

Stanje sredstava na žiro računu Dječjeg vrtića Bajka na dan 30.06.2025. iznosi 94.636,26 eur.

U Zagrebu, 10.07.2025.

Klasifikacijska oznaka: 400-01/25-01/02
Urudžbeni broj: 251-569-25-01

 Ravnatelj:

 Snježana Lozančić mag.praesc.educ.